google/wiki40b huggingface dataset:
Norgesmesterskapet i alpint 1956

Norgesmesterskapet i alpint 1956 var det norske mesterskapet i alpin skiidrett. Mesterskapet ble arrangert fra 16. til 18. mars på Norefjell.
Herbert Zimmermann

Landslaget

Han deltok i flere internasjonale turneringer for Vest-Tyskland. Han ble europamester i fotball i 1980.
Grunnkretser i Tingvoll kommune

Grunnkretser i Tingvoll kommune er delområder og grunnkretser som seksjonerer Tingvoll kommune, Møre og Romsdal, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
As-Samu

as-Samu eller es-Samu er en by i guvernementet Hebron på Vestbredden i Palestina, sør for byen Hebron. Ifølge Palestinian Central Bureau of Statistics hadde byen et innbyggertall på 18 000 i 2006.
Cervilissa

Utseende

En middelsstor, avlang, blank, brungul trebukk. Antennene er omtrent to tredjedeler så lange som kroppen, nokså tynne, mørkere mot spissen. Pronotum er rektangulært med to nyreformede, svarte flekker. Dekkvingene er jevnbrede. Beina er middels lange, lårene nokså slanke, med svarte "knær".

Utbredelse

Arten er kjent fra Brasil (Minas Gerais).
Kanga

Kanga er et fargerikt tøystykke som tradisjonelt brukes av kvinner i Øst-Afrika. Tøystykket er mønstret bomull, om lag 1,5 x 1 meter, ofte med en kant langs alle fire sider. Kanga har i mange år vært en tradisjonell klesdrakt for kvinner i det sentrale og østlige Afrika. I Øst-Afrika er det trykket tekst på swahili på stoffet, mens i det sentrale Afrika er både swahili og lingala populært for den tradisjonelle teksten på stoffet.
Infeksiøs lakseanemi

Smittestoff og smitteveier

Viruset som forårsaker infeksiøs lakseanemi er et akvatisk orthomyxovirus som har strukturelle likheter med de influensavirus som gir sykdom hos fugl og pattedyr.
Viruset angriper primært cellelaget (endotel) som kler innsiden av blodkar og hjertet. Sykdommen har en typisk smittsom opptreden. Vanligvis starter utbruddet i én merd og sprer seg over uker og måneder til nabomerder. ILA kan på mange måter karakteriseres som en "ulmebrann", men det er også registrert tilfeller med svært høy dødelighet. Vertikal overføring av ILA virus fra stamfisk til avkom kan ikke utelukkes, men ansees å ha liten, eller ikke målbar betydning for spredning av ILA i norsk oppdrett.
Epidemiologiske undersøkelser av forekomst og spredning av genetisk ulike varianter av ILA-virus har vist at en lavvirulent eller avirulent form (HPR0) er vanlig utbredt, spesielt i gjeller. Infeksjonen med denne varianten synes å ha liten klinisk betydning. Det er antatt at mutasjoner hos denne HPR0-typen er opphav til virulent og sykdomsfremkallende ILA virus.

Sykdomstegn og diagnostikk

ILA- viruset forårsaker alvorlig anemi hos fisken som blir smittet. ILA-viruset angriper primært blodårene til laksen og fisken utvikler livstruende sirkulasjonsforstyrrelser og alvorlige blødninger i hud og indre organer. Man ser ulike manifestasjoner av ILA. I noen tilfeller ser en bare generelle tegn på sirkulasjonsforstyrrelser, mens andre ganger finner man mørke levre, svulne nyrer eller milt, eller blodopphopning i tarmen.
Nøyaktig lokalisering varierer, og blødningene kan være fraværende i tidlige stadier av sykdommen. Sykdommen ender med alvorlig anemi, med tynt, utvannet blod.
Infeksiøs lakseanemi ser ut til å være som de fleste influensavirus. Smitteveiene og naturlige reservoar for ILA-viruset er ikke helt kartlagt, men stillehavslaks, sjøørret og regnbueørret er alle resistente mot effektene til ILA-viruset og kan være potensielle smittebærere.
Den daglige dødelighet i merder med syk fisk er lav, typisk 0,5-1 promille, men kan øke tidlig sommer og vinter.
Valle (Sande)

Valle er et gårdstun fra 1700-tallet i Sande i Vestfold. Det befinner seg om lag én kilometer vest for Sande sentrum, ved ei sidegrein av Sandeelva. Gårdstunet har status som vedtaksfreda kulturminne.
Hovedbygninga ligger på vestsida av tunet og er staselig utforma med kollonade og inngangsportal i utskåra rokokkostil. Stabburet er godt bevart og et typisk eksempel på et toetasjes «kåpestabbur» fra Vestfod. I gavlene har det halvsirkelforma vinduer, og inngangsdøra har omramming og profilerte kledningsbord i fiskebeinsmønster.
Khaniá kraftverk

Khaniá kraftverk er et varmekraftverk ved Khaniá på Kreta i Hellas. Det har en installert produksjonskapasitet på 120 MW, fordelt på 2 gassturbiner. Brenseltypen er hovedsakelig fyringsolje. Kraftverket ble påbegynt i 1995 og stod ferdig i 1998. Eier og operatør er selskapet ATCO Power.
Cerro de la Silla

Cerro de la Silla (spansk for salås eller salhøyde) har sitt navn på grunn av salen man ser når man observerer fjellet fra vest. Det er et berømt landemerke for staten Nuevo León i Mexico. Fjellet befinner rundt byene Monterrey og Guadalupe. Omkretsen er på 60.5 km². Selve fjellet har fire fjelltopper (picos). Toppene er som følger: Pico Antena, Pico Norte, Pico Sur og Pico la Virgen. Pico Norte er den høyeste på 1 820 meter, mens Pico la Virgen er 70 meter lavere og dermed også den laveste av dem. Området er populært som rekreasjonsområdet. Til toppen kan man benytte seg av en 2,5 kilometer lang sti. Veien oppover beskrives som ganske hard og det tar rundt 3 timer å komme til toppen, men når man først er oppe så vil man ikke angre fordi utsiktene over Monterrey er fantastisk.
Sherman Antitrust Act

Sherman Antitrust Act er et føderal lov som regulerer konkurranse mellom selskaper i USA. Loven var den første amerikanske føderale loven som begrenset monopoler. Den ble vedtatt av Senatet 8. april 1890, av Representantenes hus 20. juni 1890 og sanksjonert av USAs president 2. juli 1890.
Loven ble skrevet av den amerikanske senatoren John Sherman fra Ohio, og godkjent av president Benjamin Harrison.
Brakjekledning

Brakjekledning er en type luftig kledning som særlig ble brukt på løer. Denne type kledning er særlig mye brukt på Osterøy i Hordaland, men er også kjent andre steder på Vestlandet.
Teknikken er spesielt knyttet til grindabygde løer. Materialet som brukes er einerbusker. Byggeteknikken går ut på at kvister av einer trees inn på horisontale stokker mellom stavene i løeveggen. De tette kvistene stopper regnet fra å trenge inn i bygningen, men gjør likevel bygningen luftig, slik en løe må være for at høyet skal holde seg tørt. Metoden er også kjent i bruk sammen med stående stein-/ skiferheller på nedre del av veggen. Noen steder var så værutsatt at der gjerne ble lagt en steinmur utenpå på de sidene en anså at der var behov.
Fordi teknikken spesielt er knyttet til Osterøy passer det å bruke den lokale betegnelsen der som oppslagsord: brakjekledning. Busken einer kalles på Osterøy for brakje.
Det fredede Havråtunet viser flere gode eksempler på løer med brakjekledning.

Kilder

Kulturhistorisk veibok for Hordaland, mest sidene om Osterøy. Grindbygg er beskrevet og omskrevet flere steder.
Silikat

Silikater er kjemiske forbindelser mellom silisium (Si) og andre grunnstoffer.
Patch (program)

patch er et dataprogram som utfra en beskrivelse av forskjellen mellom to sett av filer, en såkalt patch eller diff, kan omdanne det ene settet til det andre og motsatt. Vanligvis refererer ordet patch til den nevnte forskjellsbeskrivelsen når det ikke eksplisitt er programmet man snakker om. Forskjellsbeskrivelsen genereres av programmet diff og kan ha flere formater, typisk linjevis og menneskelig lesbart, med varierende mengde kontekst. Konteksten er en oppramsing av nærmeste data rundt hver endring, slik at patch-programmet kan finne igjen dataene som skal endres selv om de har blitt flyttet på.
De aller fleste versjonskontrollsystemer er kompatible med diff og patch.
Hundens anatomi

Hoderegionen

Hodeskallen, som er festet til første halsvirvel, består av kraniet med underkjeve og tungebenet. Kraniet er satt sammen av en rekke flate knokler som er sammenvokst i sømlignende ledd. Hodeskallen beskytter hjernen og flere viktige sanseorganer, og gir dessuten feste for tennene. Hulrommene i kraniet gjør skallen lettere. Hos kortskallede hunderaser er ansiktet flatt og har et forkortet kjeve- og snuteparti.

Hals-, rygg- og brystregionene

Hos hunden er ryggsøylen, som deles inn i seksjoner med virvler, betydelig forlenget i begge ender (hals og hale). De har normalt 7 halsvirvler, 13 brystvirvler, 7 lendevirvler, 3 korsbensvirvler (som er sammenvokst) og 20-24 halevirvler. Hver virvel består av et virvellegeme med en overliggende benbue. Virvelbuene danner en tunnel der ryggmargen ligger. Mellom virvellegemene ligger det en skive, mellomvirvelskive, som består av en ytre bruskaktig ring og en bløt elastisk kjerne. Denne fungerer som ryggens støtdemper.
Til hver brystvirvel er det knyttet et ribbenspar, 13 i alt. Ribbenas nederste del består av brusk. De første 9 parene står i forbindelse med et sylinderformet brystben, mens de bakerste danner den bakre begrensingen av brystkassen – ribbenskurvaturen.
Strömsnäsbruk

Strömsnäsbruk er et tettsted i Markaryd kommune i Kronobergs län i Småland i Sverige. I 2010 hadde tettstedet 2 066 innbyggere.
Scottsburg (Indiana)

Historie

Scottsburg ble grunnlagt i 1871. Byen har fått sett navn etter Horace Scott, en jernbanefunksjonær. Et postkontor har vært i drift i Scottsburg siden 1873.
Scott County Home, Scottsburg Courthouse Square Historic District og Scottsburg Depot er oppført i National Register of Historic Places.
Søndre Søndmør

Søndre Søndmør var 1. valgkrets i Romsdals amt ved stortingsvalgene fra 1906 til 1915. Ved stortingsvalget 1918 het valgkretsen Ytre Sunnmør. Ved disse stortingsvalgene praktiserte man en valgordning med direkte flertallsvalg i enmannskretser. Søndre Søndmør valgte således én representant og én personlig vararepresentant.
Valgkretsen Søndre Søndmør bestod av herredene Vannelven/Vannylven, Sande, Rovde, Herø/Herøy, Ulstein, Ørsten, Vartdalstranden, Volden og Hjørundfjord med rundt 24 000 innbyggere og 11 000 stemmeberettigede etter innføringen av kvinnelig stemmerett. I 1918 ble Ørsta, Volda og Hjørundfjord overført til Romsdals amts 2. valgkrets, Indre Sunnmør, mens Giske ble overført motsatt vei. De nye kommunene Søvde og Hareid inngikk i 1. valgkrets som da hadde 19 000 innbyggere og 9 460 stemmeberettigede.
Angelo Cocchi

Angelo Cocchi (født 1597 i Firenze i Italia, død 1633 i Fu'an i provinsen Fujian i Kina) var en italiensk katolsk prest tilhørende dominikanerordenen. Han ble den første dominikaner etter middelalderen som virket som misjonær i Kina.
Pater Cocchi kom som superior for dominikanerne i Taiwan (Formosa) i 1629. I 1631 satte han avsted sammen med en annen dominikaner og med noen apanske og filippinske soldater som utsending for Formosas spanske guvernør for å søke handelsprivilegier med Kina. Etter å ha slitt med stormer og pirater ble de 1. januar 1632 vasket opp på provinsen Fujians kyster. De ble en stund internert i Fuzhou. Etter en tid bestemte den kinesiske guvernør seg for å sende pater Cocchi tilbake til Formosa, ettersom kineserne var uinteresserte i å innrømme Spania noen handelsrettigheter. Men Cocchi, som hele tiden hadde hatt kinamisjon for øye, lot i stedet en japansk katolikk ta hans plass og returnere til Formosa. Selv tok han til å kle seg som en kineser, og fikk kontakt med jesuittpateren Giulio Aleni som hjalp ham med å slå seg ned i landsbyen Fuan der det bodde mange kristne.
Han meldte til sine overordnede i dominikanerordenen i Manila at fremtidige misjonærer måtte kle seg som kinesere og tilpasse seg deres sedvaner, lære seg språket og følge jesuittenes eksempel hva gjaldt misjonsmetodene.
Han forble i Fuan inntil sin død i 1633.
Sjøbad

Sjøbad er en badeplass hvor man kan utføre diverse badeaktiviteter. 
Populære aktiviteter er bading, stuping, snorkling og lage sandslott i vannkanten.
Et sjøbad inneholder som oftest et avgrenset område som er spesielt tilegnet stuping og hopping
fra større høyder. Det er også attraktivt å ha en mindre kiosk hvor man selger iskrem.
Typiske sjøbad er Ingierstrand bad, Bygdøy sjøbad utenfor Oslo og Ringshaugstranda i Tønsberg.
Josefine og dinosaurene

Josefine og dinosaurene er et videospill med kaninen Josefine og vennene hennes. Spillet ble gitt ut i 2004.

Handling

I dette spillet jobber Josefine og Sofus i åkeren til Josefine. Så dunker Sofus spaden sin borti en tidsmaskin som lå begravd i åkeren. De graver den opp med de andre vennene sine, også etterhvert reiser de 65 millioner år tilbake i tiden hvor de kommer til et sted der det lever dinosaurer. Her kan man lære om mange dinosaurer.
Den som klarer hele spillet, får du en premie. Premien er fakta om dinosaurer.
MS «Fjorddrott» (1976)

MS «Fjorddrott», nå MS «Côte des Isles», var en norsk hurtigbåt av westamaran-typen.
Piercingstiler

Piercingstiler er stiler innen piercing, også kjent som piercingbitt på leppepiercinger. De tar alle utgangspunkt i de vanlige piercingene labret, frenulum, monroe og medusa. Det finnes mange slike piercingstiler, nedenfor er noen av de vanligste beskrevet.

Ørespiral

Ørespiral, er en piercingstil av helixpiercingen. I denne stilen er det svært viktig at piercingen blir utført riktig, med riktig avstand. Dersom dette blir gjennomført feil, får man bare et stort hull eller ujevnheter. piercingsmykkene for denne stilen er ofte spesiallaget.

Crayfish-piercing

Crayfish-piercing er en type monroe der det er tatt to piercinger høyt oppe ved siden av nesevingene på hver side over overleppen. Navnet kommer fra det engelske crayfish (kreps), siden piercingen ligner litt på antennene på krepsen.

Slangebittpiercing

Slangebittpiercing, også kjent som snakebite-piercing, er en piercingstil der underleppen er piercet med to piercinger langt fra hverandre, som en dobbel labret-piercing. De står symmetrisk i forhold til hverandre.

Edderkoppbittpiercing

Edderkoppbittpiercing, også kjent som spiderbite-piercing, er en piercingstil der underleppen er piercet med to piercinger tett inntil hverandre, som en dobbel labret-piercing. Dette står symmetrisk i forhold til hverandre.

Cyberbitt-piercing

Cyberbitt-piercing, også kjent som cyberbite-piercing, er en piercingstil der to piercinger står vertikalt på hverandre over og under sentrum av leppene. Den er en kombinasjon mellom medusa-piercingen og labret-piercingen. De står symmetrisk i forhold til hverandre.
Navnet kommer fra subkulturen cyber.

Engelbittpiercing

Engelbittpiercing, også kalt angelbite-piercing, er en piercingstil der overleppen er piercet med to piercinger, som en dobbel monroe-piercing. De står symmetrisk i forhold til hverandre, og er uavhengig av avstand.

Hoggormbittpiercing

Hoggormbittpiercing, også kjent som Viperbite-piercing, er en piercingstil der underleppen er piercet med to piercinger i nærheten av hverandre (men ikke så tett som edderkoppbittpiercing), som en dobbel labret-piercing. De står symmetrisk i forhold til hverandre.

Nasallang

Nasallang er en piercingstil som er en kombinasjon mellom nesepiercingene nostril-piercing og septum-piercing, bare at det går en rett barbell gjennom alle tre hullene.
Piercingen blir oppfattet som en vanlig nostril-piercing, noe den altså ikke er. Legetiden for en slik kombinasjonspiercing er tre måndeer, og hullene blir ofte tatt samtidig. Likevel kan også eksempelvis nostril-piercingen tas først og septum-piercingen senere. Det er uansett viktig at hullene ligger på linje av hverandre for at denne stilen skal være mulig. Piercingen er oppfunnet av pierceren Cliff Cadaver.
ICPC-2

ICPC-2 er den andre versjonen av ICPC som er den internasjonale klassifikasjonen for sykdommer og symptomer som brukes i den norske primærhelsetjenesten.
Den første versjonen ICPC (International Classification of Primary Care) er en diagnoseliste fastsatt første gang i 1987 av en komite WICC som ble nedsatt i 1972 av WONCA, (World Organization of National Colleges, Academies and Academic Associations of General Practitioners/Family Physicians).
Norge har sin egen oversatte liste som vedlikeholdes av KITH, (Kompetansesenter for IT i helse- og sosialsektoren).
Trygdeetaten/Nav krever at diagnosekoden etter ICPC skal påføres alle legeregninger, sykemeldinger og legeerklæringer om arbeidsuførhet.
Kodene i ICPC består av en bokstav og to sifre. For enkelte spesielle diagnoser er det tre sifre. Bokstaven angir et organsystem. Sifrene 00-29 angir symptomdiagnoser, mens 70-99 angir sykdomsdiagnoser. 
Kodene 30-69 er terapi, behandling, prosesskoder som er felles for alle organkapitler.
I Norge bruker sykehusene diagnoselisten ICD-10
Tonning skole

Tonning skole eller Tonning skule er en barneskole for elever fra 1. til 7. trinn i Stryn sentrum i Stryn kommune i Sogn og Fjordane. Skolen er den største i kommunen med mer enn 300 elever og 50 ansatte.
Verdensmesterskapet i futsal

Verdensmesterskapet i futsal er en internasjonal konkurranse i futsal, og som arrangeres hvert fjerde år av FIFA.
Idrettsforeningen Frisk Asker

Ishockeyklubben Tigrene

Ishockeyklubben Tigrene fusjonerte i 1969 med Askerklubben Frisk.
Ishockeyklubben Tigrene var norgesmestere i 1957 og 1961.

Ishockey

Frisk Asker har en av de eldste hockeyklubbene i Norge. A-laget holder for tiden til i GET-ligaen, og spiller sine hjemmekamper i Askerhallen.
Sagkrakk

En sagkrakk eller en sagbukk eller en sagstol er et hjelpemiddel når en skal sage ved eller trevirke for hånd med sag.
Sagkrakker finnes i flere utførelser. De enkleste for vedsaging kan bestå av fire korte bjelker lagt parvis i kryss, slik at krysningsvinkelen er om lag 60 grader og krysningspunktet om lag 25 cm. fra enden. Disse kryssene holdes fra hverandre i passende avstand av noen bord.
Oftest brukes imidlertid tre kryss når man bygger en sagkrakk. Ved å plassere det midterste krysset litt ut mot enden av sagkrakken får man kortere avstand mellom to av kryssene, slik at man også kan få støtte for kortere vedstykker.
En slik sagkrakk vil gi god støtte til skier som skal sages til vedkubber i passe ovnslengder.
22.11.63

Handling

Læreren Jake Epping reiser tilbake i tid for å forhindre attentatet på den amerikanske presidenten John F. Kennedy. Via en portal blir Epping kastet inn i 1960-tallets Texas, hvor både kjærlighet, vennskap og Lee Harvey Oswald blir hindringer i oppdraget han skal gjennomføre.
Selskapsøyene

Selskapsøyene (fransk Îles de la Société) er en øygruppe i Stillehavet og er en del av Fransk Polynesia. Øygruppen består av to deler, Îles du Vent med Tahiti, og Îles Sous-le-Vent med Bora Bora. Samlet har Selskapsøyene et areal på 1 593 km². I 2012 var folketallet på 239 852, fordelt på 204 343 i îles du Vent og 35 509 i îles Sous-le-Vent.
Jernsaksa

Jernsaksa er i den norrøne mytologien en jotunkvinne (gyger) som sammen med guden Tor fikk den kjempesterke sønnen Magne, som tre dager gammel redder Tor i kampen mot Rungne.
Jernsaksa nevnes også i Edda-diktet Hyndluljod.
Iraq Body Count

Iraq Body Count  er en amerikansk internettside. Den tar for seg en oversikt over antall sivile døde i Irak etter det amerikansk-ledede angrepet på landet i 2003.
Oversikten tar med seg sivile drepte pga kamphandlinger fra de amerikansk-ledede styrkene, eller av para-militære angrep (f.eks. opprørere og terrorist-angrep). Den tar også med seg sivile drepte som en direkte følge av sammenbruddet i lov og orden som en følge av invasjonen. Oversikten blir kontinuerlig oppdatert, og blir hentet fra flere kilder i media.
Kathua (distrikt)

Demografi

Ved folketellingen i 2011 var det 615 711 innbyggere i distriktet, mot 511 455 i 2001. Den urbane befolkningen utgjør 14,38 % av befolkningen.
Barn i alderen 0 til 6 år utgjorde 13,02 % i 2011. Antallet jenter i den alderen per tusen gutter er 836.
Haldenkanalen

Haldenkanalen, tidligere Fredrikshalds kanal, er en del av Haldenvassdraget.

Utvikling

Den er den første av Norges to kanaler med sluser og ble ferdig i 1849. Deretter ble den utvidet med Brekke sluser i 1852 og Krappeto-anlegget i 1857. Haldenkanalen ble bygget for å tjene tømmerfløtingen mellom Skulerud, endestasjonen på Urskog–Hølandsbanen, og Tistedalen. Fra 1877 da Brekke sluser var gjenoppbygd har kanalen vært i sammenhengende drift. Tømmertransporten opphørte i 1982.
Haldenkanalen ble tidlig en turistattraksjon. I årene etter siste krig, da privatbilismen var lite utbredt og turbussene ennå ikke hadde overtatt markedet, var en rundreise for Oslo–folk med tog Oslo–Halden/Tistedal, dampskipet DS «Turisten» til  Skulerud, den smalsporede «Tertitten» til Sørumsand og tog tilbake til Oslo en populær dagstur.  
DS «Turisten» ble tatt ut av ruten i 1963. Et annet skip overtok navnet; M/S «Turisten» ble tatt i bruk i 1985 etter sin dampdrevne forgjenger, som etter endt tjeneste i 1963, ble senket i Femsjøen i 1967. M/S «Turisten» hadde tidligere gått som elvebåt på Rhinen. 
DS «Turisten» ble gjenfunnet og hevet i 1997, og er nå fullstendig restaurert og tilbake på kanalen. Skipet som hadde gått i ruten fra 1985 til 2009 ble omdøpt til M/S Strømsfoss, og den gjenoppbygde damperen kunne få tilbake sitt opprinnelige navn. I 2017 fikk M/S Strømsfoss nye eiere og fikk dermed også nytt navn, MS Brekke. I sommerhalvåret seiler MS Brekke flere dager i uken med turister. 
Kanalen er også åpen til benyttelse for båtfolket som kan padle eller kjøre båt gjennom idylliske innsjøer, korte elvestrekninger og imponerende sluseanlegg gjennom et vakkert landskap med mange spennende kulturminner. Kanalens historie er bevart og dokumenteres av Haldenvassdragets Kanalmuseum som ligger på Ørje Brugs område rett ved Ørje sluser på Ørje.
Kanalen ble 5. juli 2005 vedtatt stengt av Mattilsynet ved Ørje sluser, grunnet fare for spredning av krepsepest. Slusene ble senere åpnet for begrenset ferdsel.
Det finnes mulighet til landtransport av båter med lastebil mellom Tistedal og Halden (ved havet) og mellom Ørje og Töcksfors (ved Dalslands kanal).
Det finnes videre en plan for å bygge en ny kanal fra Otteid til Store Le, en distanse på 1,5 km. Store Le tilhører Dalslands kanal, men sjøen ligger delvis i Norge. Det finnes ingen finansiering av dette prosjekt, og etter restriksjonene i forbindelse med krepsepesten synes det heller ikke aktuelt nå. Det var 1824-1956 en liten tømmerkanal her, Otteidkanalen.
Udsigt over den norske historie

Udsigt over den norske historie er et 4-binds norsk historieverk skrevet av historikeren Ernst Sars og publisert i perioden 1873-1891. Verket omhandler den sammenhengende norske historie fra vikingtiden til 1814 og tiden etter. Bøkene fikk en viktig posisjon under den norske nasjonsbyggingen på 1800-tallet.
Mathismarken

Mathismarken er et område mellom sentrum og Sandviken i Bergen, avgrenset av Mulen og Meyermarken i nord, Absalon Beiers gate i vest, Fjellveien i øst og Skanselien og Krohnengen i sør. Mathismarken utgjøres i hovedsak av Gjeble Pedersønns gate, Tartargaten, Sohus Pihls gate og de øvre delene av Persenbakken med deres sidegater. Området regnes gjerne som en del av «Hødden».
Den nederste delen av Mathismarken i vest er preget av trehusbebyggelse fra rundt 1900-tallet. Den øvre delen oppover mot Fjellveien er preget av litt nyere murhusbebyggelse.
Mathismarken er tilholdssted for Mathismarkens Bataljon, som har vært i sammenhengende aktivitet siden det ble opprettet i 1887. Korpset har sin oppstillingsplass på «Planen» i Gjeble Pedersønns gate.
Administrativt tilhører Mathismarken Bergenhus bydel i Bergen. Den er også grunnkrets 12010627 i Sandviken delområde i Bergen.